«Sigøynerpiken» – «Noe av det nydelige ved sigøynerpiken er det smittende humøret. Dette er en kvalitet som senere er blitt tabu i kunsten.» – Odd Nerdrum. (Hentet fra «Mesterverk: Odd Nerdrums Kanon» av Jan-Erik Ebbestad Hansen)
**Frans Hals** (født 1582 el. 1583 i Antwerpen, død 26. august 1666 i Haarlem) var en nederlandsk maler, som sammen med Rembrandt regnes som en av Nederlands store portrettkunstnere.

Liv og virke
------------

Hals flyttet til Haarlem fra Antwerpen da han fortsatt var barn. Han spesialiserte seg i én malersjanger, og oppfant nye komposisjoner – fra bysten til enkeltpersoner, til store scener som representerte gruppeportretter. Noen av hans største verk er fortsatt i Haarlem, hvor Hals bodde nesten hele livet. 

Lite er kjent om ham som elev og om hans tidlige verker, selv om han ble påvirket av studiene med den lærde maleren Karel van Mander, som fremdeles fulgte høyrenessansetradisjonen. I 1616, da han ikke lenger var ung, malte han sitt første store gruppeportrett, «Banketten for offiserene i St. Georgs skytterlag», som nå henger i Frans Hals Museum i Haarlem. 

Etter dette arbeidet utviste maleren stor frihet fra de tidligere rigide oppstillingene, og portretterte grupper i bevegelse, utført vibrerende, livlig og freidig, med hurtige penselstrøk og en rik bruk av farge.

Den kromatiske effekten og raske utføringen, som ikke henger seg opp i detaljer, men favner de flyktige uttrykkene til personene, er karakteristisk for Hals' portretter inntil 1610.

Hals ble kjent med den caravaggeske stilen gjennom Utrecht-skolens malerier, og han bruker ofte diagonalt lys og nøytral grundering, mens hans tette, tykke maling minner om Rubens og Antwerpen-skolen.

Han er og var en kjent maler – han hadde et effektivt verksted med mange elever og etterfølgere, han malte store offisielle portretter og bilder av aristokratiske beskyttere, og ved noen tilfeller modeller fra hverdagslivet, som drankere, fiskergutter, vertshusjenter, fløytespillere, sigøynerskjønnheter og gamle hekser, alle avbildet med en følelsesmessig og kommunikativ umiddelbarhet.

Hals malte sine lerreter uten å lage skisser, med en teknikk som vi kanskje kan kalle «impresjonistisk». Bildene ble studert av noen franske mestere fra 1800-tallet. Etter 1640, som i Rembrandts sene malerier, utviklet Hals en kald palett og så ut til å konsentrere seg om svart og hvitt, som noen ganger gav dramatisk spenning.

Hals var medlem av Sint-Lucasgildet i Haarlem fra 1610.

Bildegalleri
------------

* Frans Hals malte i 1622 dette dobbeltportrettet av Isaac Abrahamsz Massa og Beatrix van der Laan, i anledning deres bryllup, og på oppdrag fra brudgommen.Frans Hals malte i 1622 dette dobbeltportrettet av Isaac Abrahamsz Massa og Beatrix van der Laan, i anledning deres bryllup, og på oppdrag fra brudgommen.
* Dette portrettet fra 1624 er kjent som Den smilende (eller leende) kavaleren. Det er usikkert hvem mannen er, men Pieter Bosman har foreslått at det er et portrett av hollenderen Tieleman Roosterman, som handlet med stoffer. Frans Hals har med sikkerhet malt minst ett annet portrett av Roosterman, i 1634.Dette portrettet fra 1624 er kjent som Den smilende (eller leende) kavaleren. Det er usikkert hvem mannen er, men Pieter Bosman har foreslått at det er et portrett av hollenderen Tieleman Roosterman, som handlet med stoffer. Frans Hals har med sikkerhet malt minst ett annet portrett av Roosterman, i 1634.
* Tieleman Roosterman portrettert av Frans Hals i 1634.Tieleman Roosterman portrettert av Frans Hals i 1634.

Referanser
----------

1. ↑   Gemeinsame Normdatei, GND-ID 118545221, besøkt 12. august 2015[Hentet fra Wikidata]
2. 1 2 3 4 5 6 7 8 9 10 11 12 13   ECARTICO, ECARTICO person-ID 3474, www.vondel.humanities.uva.nl, besøkt 3. august 2023[Hentet fra Wikidata]
3. 1 2   rkd.nl[Hentet fra Wikidata]
4. 1 2   rkd.nl[Hentet fra Wikidata]
5. ↑   Enciclopédia Itaú Cultural, Itaú Cultural ID pessoa598412/frans-hals, besøkt 9. oktober 2017[Hentet fra Wikidata]
6. ↑   KulturNav, oppført som Frans Hals d.ä. KulturNav-ID 43c8950a-4228-4e94-b1a1-4c778d3fbd3f, besøkt 9. oktober 2017[Hentet fra Wikidata]
7. ↑   Biografisch Portaal, «Frans Hals», Biografisch Portaal number 12491083[Hentet fra Wikidata]
8. ↑   RKDartists, rkd.nl, besøkt 27. august 2017[Hentet fra Wikidata]
9. ↑   Union List of Artist Names, ULAN 500027794, utgitt 15. april 2020, besøkt 21. mai 2021[Hentet fra Wikidata]
10. 1 2 3 4   Union List of Artist Names, ULAN 500027794, utgitt 15. april 2020, besøkt 22. mai 2021[Hentet fra Wikidata]
11. 1 2  Frans Hals[*død lenke*] i RKDs database

Eksterne lenker
---------------

* (en) Frans Hals – kategori av bilder, video eller lyd på Commons Rediger på Wikidata

* (en) Frans Hals – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** BIBSYS **·** Kunstindeks Danmark **·** Geni **·** WikiTree **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** BPN **·** ULAN
 |

Portal: Kunst